

**ΙΕΡΑ ΜΗΤΡΟΠΟΛΙΣ**

**ΜΑΡΩΝΕΙΑΣ ΚΑΙ ΚΟΜΟΤΗΝΗΣ**

Ἐν Κομοτηνῇ τῇ 11ῃ Ἀπριλίου 2022

**ΔΕΛΤΙΟΝ ΤΥΠΟΥ**

**ΠΑΡΟΥΣΙΑΣΗ ΒΙΒΛΙΟΥ ΑΠΟ ΤΟΝ ΘΡΙΑΜΒΟ ΣΤΗΝ ΚΑΤΑΣΤΡΟΦΗ**

Ἀνακοινώνεται ὅτι ἡ Ἱερά Μητρόπολή Μαρωνείας καὶ Κομοτηνῆς, μὲ ἀφορμή τὴν συμπλήρωση ἑκατό (100) ἐτῶν ἀπό τὴν Μικρασιατική Καταστροφή, θὰ παρουσιάσει τὸ νεοεκδοθέν βιβλίο τοῦ συγγραφέως καὶ συνεργάτου τῆς Μητροπόλεως Δημητρίου Α. Μαυρίδη, ὑπό τὸν τίτλον : «Ἀπὸ τὸν Θρίαμβο στὴν Καταστροφή. 100 Χρόνια ἀπὸ τὴ Μικρασιατικὴ Ἐκστρατεία καὶ τὴ Μικρασιατικὴ Καταστροφή». Ἡ ἐκδήλωση θὰ πραγματοποιηθεῖ τὴν Παρασκευή, 15η Ἀπριλίου ἐ. ἔ. καὶ ὥρα 19:00, στὴν αἴθουσα τοῦ Τσανακλείου Μεγάρου (παλαιά Πρυτανεία).

Τὸ βιβλίο θὰ παρουσιάσουν ὁ Ἀναπλ. Καθηγητής τοῦ Τμήματος Ἱστορίας καὶ Ἐθνολογίας τοῦ Δ.Π.Θ. κ. Ἰωάννης Μπακιρτζῆς καὶ ὁ Καθηγητής καὶ Πρόεδρος τοῦ Τμήματος Ἱστορίας καὶ Ἐθνολογίας τοῦ Δ.Π.Θ. κ. Γεώργιος Χ. Τσιγάρας. Ἐν συνεχείᾳ τὸν λόγο θὰ λάβει ὁ συγγραφέας τοῦ βιβλίου κ. Δημήτριος Α. Μαυρίδης καὶ τὴν ἐκδήλωση θὰ κλείσει ὁ Σεβασμιώτατος Μητροπολίτης Μαρωνείας καὶ Κομοτηνῆς κ. Παντελεήμων.

Ἡ Ἱερά Μητρόπολη καλεῖ τὸ εὐσεβές πλήρωμα αὐτῆς νὰ συμμετάσχει στὴν ὡς ἄνω ἐκδήλωση, ἡ ὁποία ἀποτελεῖ ἀφετηρία ἐκδηλώσεων ποὺ θὰ λάβουν χώρα κατά τὸ παρόν ἔτος καὶ εἶναι ἀφιερωμένες στὴν Μικρασιατική Καταστροφή.